கேள்வி: திருவாரூர் மாவட்டம் - வரலாறு பற்றி நீங்கள் என்ன அறிந்துள்ளீர்கள்?
பதில்: திருவாரூர் சோழர் சாம்ராஜ்யத்தின் ஐந்து பராம்பரிய தலைநகரங்களில் ஒன்றாக இருந்துள்ளது. தென்னிந்தியாவின் நெற்களஞ்சியம் என அனைவராலும் அறியப்படுகிறது. இப்பெயர் ஒருங்கிணைந்த தஞ்சாவூர் மாவட்டத்தினைக் குறிப்பதாகும். காவிரி ஆற்றின் டெல்டா பகுதியில் அமைந்திருக்கும் இம்மாவட்டம், நெல் வயல் வெளிகளினாலும், உயர்ந்த தென்னை, பசுமையான தாவரங்களினாலும் செழிப்புடன் திகழ்கிறது. காவிரி நதி மற்றும் அதன் கிளை நதிகள் இம்மாவட்ட நிலத்தினை வளப்படுத்துகின்றன. பொது ஊழி 7, 8-ஆம் நூற்றாண்டுகளில் வாழ்ந்த சைவக்குரவர்களான திருஞானசம்பந்தர், திருநாவுக்கரசர், சுந்தரர் ஆகியோர் இயற்றிய தேவாரம் சிறப்பித்துக் கூறப்பட்டுள்ள பாடல்பெற்ற தலமாக திருவாரூர் அமைந்துள்ளது. மார்கழி ஆதிரை விழா, பங்குனி உத்திரப்பெருநாள், வீதிவிடங்கனுக்கு நீதி செய்த முறை ஆகியவற்றை இப்பாடல்களின் மூலம் அறியலாம். இக்கோயில் 9-ஆம் நூற்றாண்டில் முதலாம் ஆதித்ய சோழனால் கற்கோயிலாக கட்டப்பெற்றதாகும். அதன்பின்னர், முதலாம் இராஜராஜ சோழன் காலத்தில் புனரமைக்கப்பட்டது. பிற்காலச் சோழர்கள் மற்றும் பாண்டியர் கல்வெட்டுகள் இக்கோயிலில் உள்ளன. முதலாம் குலோத்துங்க சோழன் காலத்தில் திருவாரூர் தலைநகரமாகவும், சைவ வளர்ச்சி மையமாகவும் திகழ்ந்ததாக இக்கோயில் கல்வெட்டுகளின் மூலம் அறியலாம். 13ஆம் நூற்றாண்டில், இரண்டாம் இராஜேந்திர சோழன் காலத்தில், சோழர்களின் வீழ்ச்சிக்குப் பின்னர் பாண்டியர்கள் மற்றும் ஹோய்சாலர்கள் ஆதிக்கத்தில் இம்மாவட்டம் இருந்துள்ளது. நாயக்கர் அரச மரபு விஜயநகரப் பேரரசுகள், மராட்டியப் பேரரசு காலத்திலும் தொடர்ந்த அரசின் ஆதரவு காரணமாக இம்மாவட்டம் கலாச்சார மையமாக திகழ்ந்துள்ளது. மராத்தியரின் ஆட்சிக்காலத்தில் சிதம்பரம் நடராசர் கோயில் நடராஜரின் தற்காலிக வீடாகவே திருவாரூர் இருந்துள்ளது. 1759இல் லில்லியின் கீழ் செயல்பட்ட பிரெஞ்சு மக்கள்படைகள் திருவாரூர் தியாகராஜ சுவாமிகள் மறைக்கப்பட்ட பொக்கிஷங்களை தேடி சூறையாடினர். அப்போது கோயிலைச் சேர்ந்த 5 அந்தணர்கள், ஆங்கிலேயர்களுக்கு உளவு பார்க்கிறார்கள் என சந்தேகிகப்பட்டு கொல்லப்பட்டனர். மேலும், பல கல்வெட்டு ஆய்வுகள் நடத்துவதற்கு உகந்த தமிழக இடங்களில் ஒன்றாக திருவாரூர் உள்ளது.https://www.iran-inde.cnrs.fr/scientific-events/events-2019/15th-international-workshop-on-tamil-epigraphy.html?lang=fr சுதந்திரத்திற்குப் பிறகு திருவாரூர் மாவட்டம் முந்தைய தஞ்சாவூர் மாவட்டம் (சென்னை மாகாணம்) ஒரு பகுதியாக 1991 வரை இருந்தது . பின்னர் 1997க்குப் பின்னர் நாகப்பட்டினம் மாவட்டத்தின் ஒரு பகுதியாகவும் இருந்தது. வரலாற்று ரீதியாக திருவாரூர் சமயம், கலை மற்றும் அறிவியல் ஆகியவற்றில் சிறந்தவர்களின் மையமாகத் திகழ்ந்தது. திருவிழிமிழலை ஊராட்சி, திருப்பாம்புரம், திருமீயச்சூர், திருவாஞ்சியம் ஊராட்சி, தில்லைவிளாகம், திருக்கண்ணமங்கை போன்ற வரலாற்றில் பிரபலமான கோவில்கள் இம்மாவட்டத்தில் அமைந்துள்ளன. முத்துப்பேட்டை அருகே ஜாம்புவானோடையில் பழமையும், புகழும் மிக்க தர்கா அமைந்துள்ளது. கர்நாடக சங்கீத மும்மூர்த்திகளான தியாகராஜர், முத்துசாமி தீட்சிதர், சியாமா சாஸ்திரிகள் ஆகியோர் திருவாரூரில் பிறந்தவர்கள். இவர்கள் இம்மாவட்டத்திற்கு புகழையும், கண்ணியத்தையும் சேர்க்கிறார்கள்.https://tiruvarur.nic.in/about-district/history/ மாவட்ட வருவாய் நிர்வாகம் இம்மாவட்டம் 2 வருவாய் கோட்டம், 9 வருவாய் வட்டம், 28 உள்வட்டம், 573 வருவாய் கிராமம் கொண்டது.[https://tiruvarur.nic.in/about-district/administrative-setup/revenue-administration/ திருவாரூர் மாவட்ட வருவாய் நிர்வாக அமைப்புகள்]
கேள்வி: திருவாரூர் மாவட்டம் - ஊராட்சி ஒன்றியங்கள் பற்றி நீங்கள் என்ன அறிந்துள்ளீர்கள்?
பதில்: * மன்னார்குடி ஊராட்சி ஒன்றியம் * திருவாரூர் ஊராட்சி ஒன்றியம் * திருத்துறைப்பூண்டி ஊராட்சி ஒன்றியம் * வலங்கைமான் ஊராட்சி ஒன்றியம் * குடவாசல் ஊராட்சி ஒன்றியம் * நன்னிலம் ஊராட்சி ஒன்றியம் * நீடாமங்கலம் ஊராட்சி ஒன்றியம் * கொரடாச்சேரி ஊராட்சி ஒன்றியம் * முத்துப்பேட்டை ஊராட்சி ஒன்றியம் *கோட்டூர் ஊராட்சி ஒன்றியம்